wannaphong/clean_thaiwikipedia huggingface dataset:
# ไฟลต์ออฟเดอะคองคอดส์
ไฟลท์ออฟเดอะคองคอร์ดส์ (Flight of the Conchords) เป็นคู่ดูโอตลกจากนิวซีแลนด์ประกอบด้วย เบรต แม็คเคนซีย์ และ เจเมน เคลเมนต์ ที่เล่นทั้งตลกและดนตรี จนกลายเป็นส่วนสำคัญของบีบีซีเรดีโอซีรีส์ และเป็นซีรีส์ชุดอเมริกันซึ่งฉายใน ช่อง HBO ในปี ค.ศ. 2007 โดยให้ชื่อว่า ไฟลท์ออฟเดอะคองคอร์ดส์
# ภาษาอนัล
ภาษาอนัล (Anal language) หรือภาษานามฟัว มีผู้พูดในอินเดีย 13,900 คน (พ.ศ. 2544) ทางตะวันออกเฉียงใต้ของรัฐมณีปุระ อาจจะมีผู้พูดภาษานี้ในพม่าและบังกลาเทศ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน ผู้พูดภาษานี้พูดภาษามณีปุระได้ด้วย
ตัวอย่างคำศัพท์
ต่อไปนี้เป็นตัวอย่างคำศัพท์ในภาษาอนัล 

ภาษาอนัลภาษาอังกฤษภาษาอนัลภาษาอังกฤษkhol  'deep hole'; 'social division'  ahno 'kind of short skirt'lunguin  'kind of long shawl'  zupar  'rice beer'piruili  'elopement'  min  'bride price'ithin  'divorce'  sinnuperu  'adultery'pakum  'hearth'  mote  'first-born'kepu  'second-born'  cakhow  'brown rice'khon  'fiftee Rupees'  thunlon  'grave'dao  'kind of iron blade'  shingkho  'plate'vopum 'basket'  athiru  'kind of marble necklace'akarfo  'kind of China neclace'  sanamba  'kind of fiddle'tilli  'kind of flageolet'  tuklee  'kind of loom'
# วัดไตรภูมิ
วัดไตรภูมิ อาจหมายถึง
 วัดไตรภูมิ (จังหวัดกาฬสินธุ์)
 วัดไตรภูมิ (จังหวัดกำแพงเพชร)
 วัดไตรภูมิ (ตำบลท่าอุเทน) อำเภอท่าอุเทน	จังหวัดนครพนม
 วัดไตรภูมิ (ตำบลไชยบุรี) อำเภอไชยบุรี จังหวัดนครพนม
 วัดไตรภูมิ (จังหวัดบึงกาฬ)
 วัดไตรภูมิ (จังหวัดบุรีรัมย์)
 วัดไตรภูมิ (อำเภอเมืองเพชรบูรณ์) จังหวัดเพชรบูรณ์
 วัดไตรภูมิ (อำเภอหล่มสัก) จังหวัดเพชรบูรณ์
 วัดไตรภูมิ (จังหวัดมุกดาหาร)
 วัดไตรภูมิ (อำเภอจตุรพักตรพิมาน) จังหวัดร้อยเอ็ด
 วัดไตรภูมิ (อำเภอพนมไพร) จังหวัดร้อยเอ็ด
 วัดไตรภูมิ (อำเภอสุวรรณภูมิ) จังหวัดร้อยเอ็ด
 วัดไตรภูมิ (อำเภอวานรนิวาส) จังหวัดสกลนคร
 วัดไตรภูมิ (ตำบลอากาศ) อำเภออากาศอำนวย จังหวัดสกลนคร
 วัดไตรภูมิ (ตำบลวาใหญ่) อำเภออากาศอำนวย จังหวัดสกลนคร
 วัดไตรภูมิ (ตำบลโพนงาม) อำเภออากาศอำนวย จังหวัดสกลนคร
# กองทัพเรือเยอรมัน
กองทัพเรือเยอรมัน  เป็นกองทัพเรือแห่งประเทศเยอรมนี และเป็นส่วนหนึ่งของบุนเดิสแวร์ (กองทัพเยอรมัน)

 หน้าที่ 
กองทัพเรือเยอรมันเป็นส่วนหนึ่งของกองทัพเยอรมัน และร่วมเป็นอันหนึ่งอันเดียวกับพันธมิตรนาโต้ ภารกิจกองทัพนี้ยังรวมถึงการมีส่วนร่วมในการรักษาความสงบกับการดำเนินงานบังคับให้เกิดสันติภาพ ตลอดจนการป้องกันอาณาเขตของเยอรมนีและพันธมิตร

 ปัจจุบัน 
 อากาศยาน 

อากาศยานติดอาวุธแห่งกองทัพเรือเยอรมันมีชื่อเรียกกันว่า มารีเนอฟรีเกอร์ โดยมีอากาศยานมารีเนอฟรีเกอร์ปฏิบัติการรวมทั้งสิ้น 52 ลำ

อากาศยานต้นกำเนิดชนิดรุ่นจำนวนAviation Week & Space Technology 2009, . (2009): n. pag. Web. 13 September 2009. <http://www.aviationweek.com/aw/sourcebook/content.jsp?channelName=pro&story=xml/sourcebook_xml/2009/01/26/AW_01_26_2009_p0240-112924-59.xml&headline=World%20Military%20Aircraft%20Inventory%20-%20Germany>.หมายเหตุ เฮลิคอปเตอร์ เวสต์แลนด์ลิงซ์  เฮลิคอปเตอร์ต้านเรือดำน้ำ Mk 88 22 ลำ  เวสต์แลนด์ซีคิง  เฮลิคอปเตอร์นาวิก Mk 41 21 ลำ  อากาศยานปีกตรึง พี-3ซี โอไรออน  การลาดตระเวนทางทะเล P-3C 8 ลำ  ดอร์นีเออร์ ดู 228  การควบคุมมลพิษ Do 228 LM 2 ลำ สั่งซื้อเพิ่มเติม อากาศยานไร้คนขับ แคมโคปเตอร์ เอส-100  อากาศยานไร้คนขับ S-100 0 สั่งซื้อ 6 ลำ

 การพัฒนาในอนาคต 
 มีการพัฒนาใหม่ที่เรียกว่า "Mehrzweckeinsatzschiff" (เรือหลากภารกิจ) ได้รับการประกาศขึ้นในเดือนมกราคม ค.ศ. 2009 Nolting, Wolfgang E. (Inspekteur der Marine). 3.1. Struktur der Marine. marine.de, 12 January 2009. Accessed 13 August 2009.
กองทัพเรือเยอรมันมีคำสั่งซื้อเฮลิคอปเตอร์อเนกประสงค์รุ่น เอนเอชไอ เอนเอช 50 (NHI NH-90) จำนวนกว่า 50 ลำ โดยคาดว่าจะนำมาทดแทน เวสแลนด์ ซีคิงทั้งหมด โดยมีออเดอร์แรกจำนวนกว่า18ลำ

 สมุดภาพ
# พลู
พลู อาจหมายถึง
 พลู (พืช) พืชชนิดหนึ่ง
 พลู (ตัวละคร) ตัวละครจากเรฟ ผจญภัยเหนือโลก
# ตือร์กูมูเรช
ตือร์กูมูเรช (, ; ,) เป็นเมืองในประเทศโรมาเนีย ตั้งอยู่ทางตอนกลางค่อนไปทางเหนือของประเทศ จากข้อมูลประชากรในวันที่ 1 มกราคม ค.ศ. 2009 มีประชากร 145,151 คน เป็นเมืองที่มีประชากรเป็นอันดับ 16 ของประเทศ

ฮังการียอมโอนภูมิภาคที่ตั้งของเมืองนี้ให้แก่โรมาเนียหลังสงครามโลกครั้งที่หนึ่ง แต่กลับมาเป็นส่วนหนึ่งของฮังการีอีกครั้ง พร้อมกับทางตอนเหนือทรานซิลเวเนียระหว่างสงครามโลกครั้งที่สอง ระหว่างปี ค.ศ. 1940-1945

ภูมิอากาศ
# พระยาเพชรบุรี (เรือง)
พระยาสุรินทฦๅไชย อภัยพิริยบรากรมพาหะ (เรือง) เป็นเจ้าเมืองเพชรบุรีคนสุดท้ายในสมัยกรุงศรีอยุธยา

 ประวัติ 
พระยาเพชรบุรีมีนามเดิมว่า เรือง ตั้งบ้านเรือนอยู่ ณ ตำบลบ้านสวนตาล หลังวัดพนัญเชิง เป็นพระญาติในสมเด็จกรมพระเทพามาตย์ ราชชนนีในสมเด็จพระเจ้ากรุงธนบุรี และเป็นพระญาติกับเจ้าขรัวเงิน พระชนกในสมเด็จพระศรีสุริเยนทราบรมราชินี พระอัครมเหสีในพระบาทสมเด็จพระพุทธเลิศหล้านภาลัย โดยพระยาเพชรบุรี (เรือง) นั้นสืบเชื้อสายมาแต่ตระกูลขุนนางที่รับราชการต่อเนื่องกันมาในราชสำนักหลายชั่วอายุคนแล้ว ทั้งยังเป็นตระกูลขุนนางซึ่งรู้จักกันเป็นอย่างดีในหมู่ราษฎรกรุงศรีอยุธยาเวลานั้น

เริ่มเข้ารับราชการโดยถวายตัวเป็นมหาดเล็กในกรมขุนพรพินิต (สมเด็จพระเจ้าอุทุมพร) ต่อมาสมเด็จพระเจ้าอยู่หัวบรมโกศเห็นฝีมือจึงขอตัวไปทำราชการอยู่ในพระบรมมหาราชวัง ตั้งให้เป็นขุนนางฝ่ายทหาร ว่าราชการเมืองเพชรบุรี เมื่อ พ.ศ. 2275 และเป็นขุนนางจากราชสำนักอยุธยาคนสุดท้ายที่ได้ออกไปครองเมืองเพชรบุรี

พระยาเพชรบุรี เป็นนักรบที่เก่งกล้าสามารถ เลื่องลือว่าอยู่ยงคงกระพัน ในสมัยสมเด็จพระที่นั่งสุริยาศน์อมรินทร์ กรมหมื่นเทพพิพิธ ร่วมกับเจ้าพระยาอภัยราชา พระยายมราช พระยาเพชรบุรี และหมื่นทิพเสนา วางแผนถอดสมเด็จพระที่นั่งสุริยาศน์อมรินทร์ออกจากราชสมบัติ แล้วถวายให้สมเด็จพระเจ้าอุทุมพรซึ่งทรงผนวชอยู่ครองราชย์พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 247 ต่อมาความทราบถึงสมเด็จพระที่นั่งสุริยาศน์อมรินทร์ จึงมีพระราชโองการให้กุมตัวเหล่ากบฏ พระยาเพชรบุรีรู้ข่าวจึงพาทหารไปเชิญเสด็จกรมหมื่นเทพพิพิธ หนีออกจากพระนคร แต่ก็มาถูกจับ พระยาเพชรบุรีจึงต้องพระราชอาญาเฆี่ยนแล้วจำไว้ ต่อมาเมื่อพม่ายกทัพเข้าล้อมกรุงศรีอยุธยาครั้งแรก สมเด็จพระที่นั่งสุริยาศน์อมรินทร์ มีรับสั่งให้ไปเชิญสมเด็จพระเจ้าอุทุมพรลาผนวช แล้วมอบราชสมบัติให้ เมื่อพระเจ้าอุทุมพรได้ราชสมบัติแล้ว จึงมีรับสั่งให้ปล่อยตัว เจ้าพระยาอภัยราชา พระยายมราช และ พระยาเพชรบุรี ออกมารับราชการดังเก่า ต่อมาเมืองเมาะตะมะเกิดกบฎ พระยายมราชและพระยาเพชรบุรีจึงได้ไปปราบจนพวกมอญราบคาบ

ต่อมาเมื่อพม่ายกทัพเข้าตีกรุงศรีอยุธยาครั้งหลัง พระยาเพชรบุรีได้มีหน้าที่รักษากรุง ได้รบกับทัพพม่าที่ริมวัดสังฆาวาศแล้วถูกพม่าจับกุมได้ และถูกพม่าประหารเมื่อ เดือน 12 ปีจอ พุทธศักราช 2309 

พระยาเพชรบุรี สมรสกับคุณหญิงปิ่น มีบุตรนามว่า บุญมี ในสมัยกรุงศรีอยุธยามีบรรดาศักดิ์ที่หลวงพิไชยราชา ต่อมาได้กลายเป็นแม่ทัพสำคัญของสมเด็จพระเจ้ากรุงธนบุรี และต่อมาได้รับการพระราชทานยศขึ้นเป็น เจ้าพระยาพิไชยราชา รามราชแสนญาธิบดีศรีสัชนาไลย อภัยพิริยบรากรมพาหุ เจ้าเมืองสวรรคโลก

พระยาเพชรบุรี เป็นต้นของสกุล บุญ-หลง พลางกูรหมายมั่นอาลักษณาโวหาร. (2022, 5 พฤษภาคม). พระยาเพชรบุรีวีรบุรุษที่ถูกลืม. สืบค้นเมื่อ 23 กันยายน 2023.และกะรีวัตร (สืบลงมาทางหลวงพิไชยราชา (บุญมี))ตากสินมหาราช, สมเด็จพระเจ้า, ธนิต อยู่โพธิ์ (บก.), และปรีดา ศรีชลาลัย. (2484). บทละครรามเกียรติ์ พระราชนิพนธ์สมเด็จพระเจ้ากรุงธนบุรี: เล่าเรื่องหนังสือรามเกียรติ์ และเรื่องงานสร้างชาติไทย. พิมพ์ในงานศพนายอาคม อินทรโยธิน เมื่อวันที่ ๒๓ พฤศจิกายน พ.ศ. ๒๔๗๔ ณ เมรุวัดเทพศิรินทราวาส. พระนคร: โรงพิมพ์พระจันทร์. 240 หน้า.
# CJK
thumb

CJK เป็นการใช้คำศัพท์ ภาษาจีน, ภาษาญี่ปุ่น และภาษาเกาหลี ร่วมกัน สำหรับใช้ในด้านซอฟต์แวร์และการสื่อสารสากล

และนิยามของ CJKV จะหมายรวมถึง CJK ที่เพิ่มภาษาเวียดนามเข้าไปด้วย ซึ่งเป็นการประกอบภาษาเอเชียตะวันออกหลักๆเข้าไว้ด้วยกัน

 ลักษณะ 
ภาษาเหล่านี้ทั้งหมดมีการปรับรูปแบบใช้รวมกัน: โดยมีระบบการเขียนภาษาเหล่านั้น หรือบางส่วนอาจใช้อักษรจีน ร่วมกับ ฮั่นจื้อในภาษาจีน, คันจิในภาษาญี่ปุ่น, ฮันจาในภาษาเกาหลี และ ฮั้นถื่อในภาษาเวียดนาม
# หญ้าดอกชมพู
หญ้าดอกชมพู  เป็นหญ้าฤดูเดียว แตกเป็นกอ ออกรากตามข้อ สูง 50 - 100 เซนติเมตร ใบเป็นเส้นตรง มีขนเล็กน้อย ยาว 20 - 30 เซนติเมตร ดอกเป็นดอกช่อแบบพานิเคิล ยาว 10 - 20 เซนติเมตร ก้านช่อดอกผอม ดอกสีขาว สีม่วงหรือสีชมพู ดอกมีขนคล้ายเส้นไหม ออกดอกช่วงพฤศจิกายน - ธันวาคม ขยายพันธุ์ด้วยเมล็ด ชอบดินแห้ง พบในพื้นที่รกร้างและพื้นที่เกษตรกรรม แพร่กระจายในสวนสับปะรด และบริเวณปลูกพืชอื่นๆในประเทศไทย
# ตรี
ตรี ในภาษาไทย อาจหมายถึง
 เลขสาม
 หนึ่งในอาวุธของพระนารายณ์ ซึ่งมีจักร สังข์ คทา และตรี 
 วรรณยุกต์ไทย ซึ่งมีสามัญ เอก โท ตรี จัตวา
# ยา วีเอ็ลสเกอร์เด็ตเตอลันเนอ
ยา วีเอ็ลสเกอร์เด็ตเตอลันเนอ (ใช่แล้ว เรารักแผ่นดินแห่งนี้) หรือในชื่อที่เรียกโดยทั่วไปอย่างย่อว่า ยา วีเอ็ลสเกอร์ (Ja, vi elsker; ใช่แล้ว เรารัก) เป็นชื่อเพลงชาติของประเทศนอร์เวย์ บทร้องเป็นผลงานการประพันธ์ของบีเยินส์จาเนอ บีเยินซ็อน ระหว่าง ค.ศ. 2402–2411 ทำนองประพันธ์เมื่อ ค.ศ. 2407 โดย Rikard Nordraak ผู้เป็นญาติของบีเยินซ็อน เพลงนี้ได้ทำการบรรเลงต่อสาธารณชนเป็นครั้งแรกเมื่อวันที่ 17 พฤษภาคม ค.ศ. 2407 เนื่องในวาระครบ 50 ปี ของรัฐธรรมนูญแห่งราชอาณาจักรนอร์เวย์ ปกตินิยมขับร้องเฉพาะบทร้องแรกและสองบทสุดท้ายจากบทร้องทั้งหมด 8 บท

 บทร้อง 
ภาษานอร์เวย์สัทอักษรสากล (IPA)คำแปลใช่แล้ว เรารักแผ่นดินแห่งนี้
อันก่อเกิดสรรค์สร้างขึ้นมา
อย่างห้าวหาญ ทานแรงวายุ เหนือท้องธารา
ด้วยบ้านเรือนนับร้อยพัน —
รัก รักมั่นแลหวนคิดคำนึง
ถึงบุพการีแห่งเรา
𝄆 แลรัตติกาลแห่งตำนานที่สืบทอด
ความฝันสู่โลกของเรา. 𝄇

แผ่นดินนี้ที่ฮารัลด์ทรงสรรค์สร้างขึ้นมา
พร้อมวีรชนของท่าน,
แผ่นดินนี้ที่โฮกุนจักทรงรักษา
ด้วยเอยวินด์สดุดี;
แผ่นดินนี้ที่โอลาฟทรงละเลงไว้
ด้วยเลือดเนื้อทั้งปวง,
𝄆 แลจากที่สแวร์ทรงตรัสไว้
เราจักต้านโรมัน. 𝄇

เหล่าชาวนาแลขวานอันแหลมคม
ไม่ว่ากองทัพอยู่หนใด,
Tordenskjold สายฟ้าตามชายฝั่งทอดยาว
เพื่อที่เราจักได้เห็นมันหวนคืนปิตุภูมิ.
แม้นสตรีลุกขึ้นสู้
ราวดั่งพวกเธอเป็นบุรุษ;
𝄆 คนอื่นๆ ทำได้เพียงแค่ร่ำไห้
แต่ไม่ช้ามันก็จะจบสิ้น! 𝄇

แน่นอนว่าเราไม่ได้มีอยู่มากมาย
แต่เราก็มีเพียงพอ,
เมื่อเราได้ประลองในบางครั้งคราว,
และมันเป็นการเดิมพัน;
เราคงต้องเผาแผ่นดินของเรา
กว่าจะยอมจำนน;
𝄆 เพียงจดจำไว้ สิ่งที่เกิดขึ้น
!ณ ดินแดนฮาลเดน (Fredrikshald) 𝄇

ช่วงเวลาอันทุกข์ยากที่เผชิญ,
ในที่สุดก็จะยกเลิก;
แต่ในยามทุกข์ยากที่สุด ดวงตาอันหม่นหมอง
เสรีภาพ ให้เราได้ก่อกำเนิด.
มันทำให้ความแข็งแกร่งแห่งวีรชน (เรา) เป็นหลักปฏิบัติ
ความอดอยากแลศึกสงคราม,
𝄆 หากความตายเพื่อมอบเป็นเกียรติขยศ –
และจวบจนบังเกิดความสมานฉันท์. 𝄇

พวกไพรีขว้างอาวุธของเขาทิ้ง,
เปิดเกราะหมวกขึ้นแล้วจากไป,
เราแปลกใจจึงรีบเร่งตามเขาไป,
เพราะเขาเป็นพี่น้องของเรา.
ถูกขับไล่ไปสู่ความอัปยศ
เราไปสู่ดินแดนทางใต้;
𝄆 สามพี่น้อง จักรวมกัน,
แลจักยืนหยัดรักใคร่! 𝄇

ชาวนอร์มันแห่งปฐพีนี้,
ขอขอบพระคุณต่อพระเจ้าผู้ทรงยิ่งใหญ่
ดินแดนที่พวกเขาจักมั่นรักษา!,
แม้นทุกอย่างแลดูมืดมน.
ทุกศึกสงครามที่ปวงปิตุรบ,
แลเหล่ามาตุกำสรวล,
𝄆 พระเป็นเจ้าทรงนำพาสู่ความสุขสงบ
เสรีภาพเราจึงได้มา. 𝄇

ใช่แล้ว เรารักแผ่นดินแห่งนี้
อันก่อเกิดสรรค์สร้างขึ้นมา,
อย่างห้าวหาญ ทานแรงวายุ เหนือท้องธารา,
ด้วยบ้านเรือนนับร้อยพัน.
แลด้วยการต่อสู้ของปวงปิตุ เรานั้นจักเชิดชูไว้
ให้มั่นคงแลมีชัย,
𝄆 แม้นเรา, เมื่อยามแผ่นดินเรียกร้อง
เพื่อความสงบแล้ว เราจักพร้อมพิทักษ์ไว้. 𝄇

 เชิงอรรถ 
 หมายเหตุแรก 7 เป็นเช่นเดียวกับเทศกาลคริสต์มาสแบบดั้งเดิมและคริสต์มาสปีใหม่ ตกแต่งห้องโถง.
# ภาษาพังคัว
ภาษาพังคัว (Pangkhua language) หรือภาษาพังคู มีผู้พูดทั้งหมด 2,730 คน พบในบังกลาเทศ 2,500 คน (พ.ศ. 2550) พบในอินเดีย 230 คน (พ.ศ. 2514) ในรัฐไมโซรัม พบในรัฐชีน ประเทศพม่าแต่ไมทราบจำนวนที่แน่นอน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรเทวนาครีและอักษรละติน ผู้พูดภาษานี้ในบังกลาเทศจะใช้ภาษาเบงกอลเป็นภาษาทางการศึกษา ผู้พูดภาษานี้ในอินเดียจะพูดภาษาไมโซ ภาษาชีนสำเนียงเบาม์ หรือภาษาอังกฤษได้ 
อ้างอิง
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
# แบรด ค็อกซ์
แบรด ค็อกซ์  เป็นผู้เชี่ยวชาญด้านศาสตร์คอมพิวเตอร์ และ จบดอกเตอร์ด้าน คณิตศาสตร์ทางชีววิทยา เป็นที่รู้จักกว้างขวางจากงานด้านวิศวกรรมคอมพิวเตอร์ โดยเฉพาะอย่างยิ่งการพัฒนา ภาษาอ็อบเจกทีฟ-ซี 

ได้รับปริญญาทางด้าน วิทยาศาสตร์ สาขา ออแกนิคเคมี และ คณิตศาสตร์ จากมหาวิทยาลัยเฟอร์แมน และได้รับปริญญาเอกด้าน คณิตศาสตร์ทางชีววิทยา จากมหาวิทยาลัยชิคาโก ในระหว่างที่กำลังทำโครงการด้านซอฟต์แวร์ ที่เป็นที่รู้จักคือ PDP-8 เป็นซอฟต์แวร์ที่ทำงานเลียนแบบระบบประสาทของมนุษย์ เขาทำงานให้กับ สถาบันสุขภาพและสถาบันวูดโฮลโอเชียโนกราฟิก ก่อนจะออกไปทำงานเป็นผู้เชี่ยวชาญด้านศาสตร์คอมพิวเตอร์

 รางวัลที่ได้รับ 
 หลักสูตรออนไลน์ "แทมมิงดิอิเล็คทรอนิคฟรอนเทียร์" ชนะรางวัลการศึกษาทางไกลพอล อัลเลน (25,000 ดอลลาร์) ใน ค.ศ. 1998
# ภาษาดัวโน
ภาษาดัวโน (Duano language) มีผู้พูดทั้งหมด 15,500 คน พบในอินโดนีเซีย 15,000 คน (พ.ศ. 2549) ในบริเวณทางตะวันตกและชายฝั่งตะวันออกของเกาะเรียว จังหวัดดาราตัน พบในมาเลเซีย 500 คน (พ.ศ. 2550) ในบริเวณชายฝั่งทางตอนใต้และตะวันตกของรัฐยะโฮร์ ผู้พูดในมาเลเซียส่วนใหญ่เป็นผู้สูงอายุ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก
# ความรุนแรง
ความรุนแรง  นิยามโดยองค์การอนามัยโลกว่าเป็น การใช้กำลังหรือพลังทางกายโดยเจตนาต่อตนเอง ผู้อื่น หรือต่อกลุ่มชุมชน โดยข่มขู่เพื่อให้ทำตามความต้องการตัวเองหรือมีความเป็นไปได้สูงว่าจะเกิดการบาดเจ็บ การเสียชีวิต การทำร้ายจิตใจ การเจริญเติบโตผิดปกติหรือการริดรอนKrug et al., "World report on violence and health", World Health Organization, 2002. นิยามนี้เกี่ยวข้องกับเจตนาของการก่อพฤติกรรมนั้น โดยไม่คำนึงถึงผลที่ตามมา

ความรุนแรงพรากชีวิตผู้คนทั่วโลกไปมากกว่า 1.6 ล้านคนทุกปี สูงกว่า 50% เป็นเพราะอัตวินิบาตกรรม อีก 35% มาจากฆาตกรรม และอีก 12% เป็นผลโดยตรงมาจากสงครามหรือความขัดแย้งรูปแบบอื่น สำหรับผู้เสียชีวิตหนึ่งคนจากเหตุความรุนแรง ต้องมีการเข้าโรงพยาบาลหลายสิบครั้ง การเยี่ยมแผนกฉุกเฉินหลายร้อยครั้ง และการนัดของแพทย์หลายพันครั้ง"Global Burden of Disease", World Health Organization, 2008. ยิ่งไปกว่านั้น ความรุนแรงมักมีผลตลอดชีวิตต่อสุขภาพกายและจิตของเหยื่อ ตลอดจนหน้าที่ทางสังคม และชะลอการพัฒนาทางเศรษฐกิจและสังคม
# เอจีพีเอส
เอจีพีเอส  เป็นระบบที่ช่วยในการเพิ่มสมรรถภาพของจีพีเอสในช่วงการเริ่มต้นการใช้งาน เอจีพีเอสนิยมพบได้ในโทรศัพท์มือถือและสมาร์ตโฟนที่มีความสามารถจีพีเอส 

เอจีพีเอส พัฒนาโดย U.S. Federal Communications Commission (FCC) เพื่อให้ตำแหน่งของโทรศัพท์มือถือสามารถตรวจสอบได้ในกรณีฉุกเฉิน

การทำงานทั่วไปของจีพีเอส จะใช้เวลาประมาณ 30-40 วินาทีในการเริ่มต้นระบุตำแหน่ง ซึ่งใช้ข้อมูลการโคจรของดาวเทียมในการคำนวณตำแหน่งปัจจุบัน โดยมีอัตราการส่งสัญญาณอยู่ที่ 50 บิต/วินาที ซึ่งการดาวน์โหลดข้อมูลโคจรโดยตรงหลายครั้งจะกินเวลานานมากกว่านั้น ในระบบเอจีพีเอสจึงถูกนำมาใช้ โดยการทำงานผ่านทางเซิร์ฟเวอร์ของระบบ โดยข้อมูลที่อยู่ในเซิร์ฟเวอร์เอจีพีเอสเป็นข้อมูลจากวงโคจรที่ถูกนำมาเก็บไว้ล่วงหน้าในฐานข้อมูล และเมื่อเครื่องมือเช่นโทรศัพท์มือถือที่ต้องการเชื่อมต่อ สามารถดาวน์โหลดข้อมูลเหล่านี้จากเซิร์ฟเวอร์โดยตรงผ่านทางคลื่นสัญญาโทรศัพท์มือถือ เช่น GSM, CDMA, WCDMA, LTE หรือแม้แต่สัญญาณวิทยุอย่าง Wi-Fi ซึ่งข้อมูลเหล่านี้ปกติจะมีการดาวน์โหลดด้วยความเร็วที่สูงกว่า ทำให้ใช้เวลาในการรับข้อมูลได้เร็วยิ่งขึ้น
# อ้นใหญ่
อ้นใหญ่  เป็นสัตว์ฟันแทะที่มีชื่อวิทยาศาสตร์ว่า Rhizomys sumatrensis อยู่ในวงศ์ Spalacidae

มีลำตัวกลมอ้วนป้อมสีน้ำตาล มีตาและหูเล็กมาก ขาและหางสั้น เพื่อความสะดวกในการขุดโพรงอยู่ใต้ดิน อาศัยอยู่ใต้ดิน หรือโพรงไม้ มีฟันแทะคู่หน้ามีขนาดใหญ่เห็นได้ชัด กินหน่อไม้และไม้ไผ่เป็นอาหาร

มีการแพร่กระจายพันธุ์ทั่วไปในป่าไผ่หรือป่าโปร่ง ในภูมิภาคเอเชียอาคเนย์ โดยในโพรงจะมีด้วยกันหลายห้อง ใช้ประโยชน์ต่างกัน

อ้นใหญ่นับเป็นอ้น 1 ใน 3 ชนิดที่พบได้ในประเทศไทย ซึ่งประกอบไปด้วย อ้นใหญ่, อ้นกลาง (R. pruinosus) และอ้นเล็ก (Cannomys badius)

อ้นใหญ่นับเป็นอ้นชนิดที่ใหญ่ที่สุด โดยวัดจากปลายหัวจรดปลายหางได้ถึง 48 เซนติเมตร เป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่า พุทธศักราช 2535 อ้นเล็ก

ในประเทศไทย ที่วัดหนองปรือ จังหวัดกำแพงเพชร พระสงฆ์ที่พำนักอยู่ที่วัดแห่งนี้ได้ทำการเลี้ยงดูอ้นใหญ่จำนวนกว่า 10 ตัวในบ่อปูนซีเมนต์ ความสูงประมาณ 150 เซนติเมตร โดยทำการเลี้ยงมานานกว่า 6 ปี  จนกระทั่งเชื่อง สามารถอุ้มเล่นได้ ให้อาหารเป็นมันแกวกับข้าวโพด ตัวที่ใหญ่ที่สุดมีความยาวประมาณ 50-60 เซนติเมตร น้ำหนักมากกว่า 8 กิโลกรัม โดยเริ่มจากขอซื้อจากชาวบ้านที่กำลังจะฆ่าเพื่อนำไปรับประทานเป็นอาหาร
# จุดยอด (ทฤษฎีกราฟ)
ในทฤษฎีกราฟ จุดยอด หรือ โหนด เป็นส่วนประกอบอย่างหนึ่งที่ทำให้เกิดกราฟ กราฟไม่ระบุทิศทางประกอบด้วยเซตของจุดยอดและเซตของเส้นเชื่อม (คู่ไม่อันดับของจุดยอด) ในขณะที่กราฟระบุทิศทางประกอบด้วยเซตของจุดยอดและเซตของเส้นเชื่อมที่มีทิศทาง (คู่อันดับของจุดยอด) 

จุดยอด w เรียกว่าอยู่ ประชิด (adjacent) กับจุดยอด v โดยที่ v ไม่ใช่ w ก็ต่อเมื่อกราฟนั้นมีเส้นเชื่อม (v,w) และเพื่อนบ้านของจุดยอด v คือจุดยอดทั้งหมดที่ประชิดกับ v

 ประเภทของจุดยอด 
จุดยอดที่ติดกับเส้นเชื่อมเรียกว่า จุดยอดปลาย (end vertices) ของเส้นเชื่อม
และเส้นเชื่อม ต่อ (incident) กับจุดยอดปลายเสมอ

ดีกรี ของจุดยอดในกราฟ คือจำนวนของเส้นเชื่อมที่ติดกับจุดยอดนั้น
จุดยอดโดดเดี่ยว เป็นจุดยอดที่มีดีกรี 0 และไม่ติดกับเส้นเชื่อมใดเลย
จุดยอดปลาย เป็นจุดยอดที่มีดีกรี 1

สำหรับกราฟระบุทิศทางยังสามารถแบ่งดีกรีออกเป็น 2 ประเภทคือดีกรีเข้า (จำนวนเส้นเชื่อมที่พุ่งเข้าจุดยอดนั้น ๆ) 
กับดีกรีออก (จำนวนเส้นเชื่อมที่พุ่งออกจุดยอดนั้น
ๆ) 
จุดยอดต้นทาง คือ จุดยอดที่มีดีกรีเข้า 0 ส่วน จุดยอดปลายทาง คือ จุดยอดที่มีดีกรีออก 0
# ทะเลในเซโตะ
ทะเลในเซโตะ  เป็นทะเลที่คั่นกลางระหว่างเกาะฮนชู เกาะชิโกกุ และเกาะคีวชู สามเกาะหลักของประเทศญี่ปุ่น เป็นเส้นทางคมนาคมทางน้ำที่เชื่อมต่อระหว่างมหาสมุทรแปซิฟิกและทะเลญี่ปุ่น สามารถเชื่อมต่อไปยังอ่าวโอซากะ และเชื่อมโยงการขนส่งทางทะเลไปยังศูนย์กลางอุตสาหกรรมในภูมิภาคคันไซ ประกอบด้วยโอซากะและโคเบะ ก่อนจะมีการก่อสร้างรถไฟสายซันโย (Sanyō Main Line) ทะเลในเซโตะเป็นการคมนาคมหลักระหว่างคันไซและคีวชู ทะเลแห่งนี้เป็นหนึ่งในพื้นที่อุตสาหกรรมขนาดใหญ่ที่สุดในญี่ปุ่น 

จังหวัดยามางูจิ, ฮิโรชิมะ, โอกายามะ, เฮียวโงะ, โอซากะ, คางาวะ, เอฮิเมะ, ฟูกูโอกะ, และโออิตะเป็นจังหวัดชายฝั่งทะเลในเซโตะ รวมทั้งเมืองฮิโรชิมะ, อิวากูนิ, ทากามัตสึ, และมัตสึยามะด้วยเช่นกัน

พื้นที่แถบทะเลในเซโตะมีภูมิอากาศอบอุ่น มีอุณหภูมิเกือบจะคงที่ตลอดปีและมีปริมาณน้ำฝนที่ต่ำ บ่อยครั้งมักถูกเรียกว่า ดินแดนที่มีสภาพอากาศเท่าเทียม  ทะเลแห่งนี้มักเกิดปรากฏการณ์ขี้ปลาวาฬ  บ่อย ๆ เพราะกลุ่มแพลงก์ตอนพืชที่หนาแน่น เป็นเหตุให้เกิดปลาตายจำนวนมาก และมีมีสภาพแวดล้อมทางทะเลที่ได้รับผลกระทบอย่างมีนัยสําคัญจากกิจกรรมของมนุษย์ในช่วงสี่ทศวรรษที่ผ่านมา 

 ผลกระทบจากสึนามิ 
เกิดแผ่นดินไหวใหญ่สามครั้งในภูมิภาคนังไกโดซึ่งอยู่ใกล้กับแอ่งนังไก ในปี ค.ศ. 1707 ค.ศ. 1854 และ ค.ศ. 1946 ซึ่งกระทบต่อประเทศญี่ปุ่นทางตะวันออกบริเวณชายฝั่งจังหวัดวากายามะ จังหวัดโทกูชิมะ และโคจิ ซึ่งหันไปทางมหาสมุทรแปซิฟิกได้รับความเสียหายอย่างรุนแรงจากสึนามิขนาดใหญ่ ความสูงของสึนามิตามชายฝั่งได้รับการสํารวจโดยผู้เขียน (HATORI, 1978, 1980, 1981) ในเอกสารกล่าวถึงพฤติกรรมสึนามิในทะเลในเซโตะและช่องแคบบุงโงะดังนี้

 ความสูงของสึนามิในปี ค.ศ. 1946 ในบริเวณชายฝั่งที่หันไปทางช่องแคบบุงโงะมีความสูงประมาณ 1-3 เมตร ในปี ค.ศ. 1707 และ ค.ศ. 1854 วัดได้ถึง 3-4 เมตร 
 ตามแผนภาพการเคลื่อนไหวของสึนามิใน ค.ศ. 1946 แนวคลื่นที่กระจายลงสู่ทะเลในเซโตะจะผ่านช่องแคบคิอิและช่องแคบบุงโงะก่อนจะไปถึงตอนกลางของทะเลในเซโตะประมาณ 3 ชั่วโมงหลังจากแผ่นดินไหว ความสูงของสึนามิประมาณ 1 เมตร มีการกระจายไปตามแนวชายฝั่งอย่างสม่ำเสมอ
 ความสูงของสึนามิใน ค.ศ. 1707 และ ค.ศ. 1854 สามารถวัดได้ในตอนกลางและทางตะวันตกของทะเลในเซโตะประมาณ 1.5 เมตร แต่ในทางตะวันออกกลับวัดได้ถึง 2-3 เมตรพฤติกรรมนี้ดูเหมือนจะเกิดจากความแตกต่างระหว่างความสูงของสึนามิที่เข้ามาทั้งสองช่องแคบ

 หมายเหตุ
# อุทยานแห่งชาติก๊าตเตียน
อุทยานแห่งชาติก๊าตเตียน  เป็นอุทยานแห่งชาติที่สำคัญในทางตอนใต้ของประเทศเวียดนาม ห่างจากนครโฮจิมินห์ไปทางเหนือ 150 กม. มีพื้นที่ 720 ตารางกิโลเมตร หรือ 450,000 ไร่ และเป็นพื้นที่ป่าฝนเขตร้อนขนาดใหญ่ที่สุดในประเทศเวียดนามและยังเป็นทีอนุรักษ์แรดชวาอีกแต่แรดชวาสูญพันธ์จากเวียดนามแสดงว่าแรดชวาสูญพันธ์จากแผ่นดินใหญ่แล้ว

ประวัติ
อุทยานแห่งชาติก๊าตเตียนได้รับการประกาศเป็นเขตสงวนครั้งแรกใน ค.ศ. 1978 โดยแบ่งออกเป็นสองส่วนคือ นามก๊าตเตียน  และเต็ยก๊าตเตียน  ส่วนอื่นที่เหลือคือ ก๊าตหลก  ได้รับการประกาศเป็นเขตสงวนพันธุ์แรดใน ค.ศ. 1992 เพราะการค้นพบประชากรแรดชวา และนำอุทยานแห่งนี้ไปสู่สายตาชาวโลก เขตอนุรักษ์ทั้งสามรวมกันเป็นอุทยานแห่งชาติใน ค.ศ. 1998
# เรือผิวน้ำ
เรือผิวน้ำ  เป็นเรือของกองทัพเรือประเภทหนึ่งที่จำกัดขอบเขตอยู่บนผิวน้ำทะเลเท่านั้น คำ ๆ นี้เดิมทีหมายถึง เรือยุคใหม่ทุกชนิดที่ไม่ใช่เรือดำน้ำ แม้ว่าเรือนั้นจะมีขนาดตั้งแต่เรือบดไปจนถึงเรือบรรทุกอากาศยานก็ตาม
# ภาวะเลือดเป็นกรดเมแทบอลิก
ภาวะเลือดเป็นกรดเหตุเมแทบอลิก  คือภาวะซึ่งร่างกายสร้างสารซึ่งเป็นกรดมากเกินไป หรือไตขับกรดออกจากร่างกายได้น้อยเกินไป หากปล่อยเอาไว้ acidosis จะทำให้เกิด acidemia (pH ในเลือด น้อยกว่า 7.35) มีผลทำให้ระบบต่างๆ ในร่างกายทำงานผิดปกติไปได้
# อัลเฟรท เวเกอเนอร์
อัลเฟรท โลทาร์ เวเกอเนอร์ (1 พฤศจิกายน ค.ศ. 1880 – พฤศจิกายน ค.ศ. 1930) เป็นนักวิทยาศาสตร์ นักธรณีฟิสิกส์ และนักอุตุนิยมวิทยาชาวเยอรมัน

เวเกอเนอร์มีชื่อเสียงมากที่สุดจากทฤษฎีทวีปเลื่อนของเขา ซึ่งเสนอใน ค.ศ. 1912 โดยตั้งสมมุติฐานว่า แผ่นทวีปเลื่อนไปรอบโลกอย่างช้า ๆ อย่างไรก็ดี สมมุติฐานของเขาไม่ได้รับการยอมรับจนกระทั่งคริสต์ทศวรรษ 1950 เมื่อมีการค้นพบมากมาย เช่น ภาวะแม่เหล็กบรรพกาล ซึ่งยืนยันสมมุติฐานทวีปเลื่อนของเขา

อัลเฟรท เวเกเนอร์ ได้นำเสนอเกี่ยวกับทวีปเลื่อนเอาไว้ว่า เมื่อประมาณ200-300ปีที่ผ่านมา แผ่นดินทั้งหมดในโลกรวมเป็นผืนแผ่นเดียวกัน เรียกว่า "พันเจีย"[Pangaea] เมื่อเวลาผ่านไปทวีปที่เป็นแผ่นเดียวกันก็ได้เริ่มแยกตัวออกเป็น2ทวีป ตอนเหนือคือ "ลอเรเซีย" และตอนใต้คือ "กอนด์วานา" และเมื่อเวลาผ่านมาทั้ง2ทวีปนี้ ได้แยกตัวออกมาเป็น 7 ทวีปในปัจจุบัน ได้แก่ เอเชีย[ใหญ่เป็นอันดับ 1] แอฟริกา[ใหญ่เป็นอันดับ 2] อเมริกาเหนือ[ใหญ่เป็นอันดับ 3] อเมริกาใต้[ใหญ่เป็นอันดับ 4] ยุโรป[ใหญ่เป็นอันดับ 6] ออสเตรเลีย[ใหญ่เป็นอันดับ 7] แอนตาร์กติก[ใหญ่เป็นอันดับ 5] เราเรียกการเคลื่อนไหวดังกล่าวว่า "ทวีปเลื่อน" 
 
 อ้างอิง
# กีวี (พืช)
กีวี  ภาษาจีนเรียกหมีโหวเถา เป็นพืชที่มีถิ่นกำเนิดในประเทศจีน บริเวณลุ่มแม่น้ำแยงซีเกียง นิดดา หงส์วิวัฒน์ และทวีทอง หงส์วิวัฒน์. ผลไม้ 111 ชนิด: คุณค่าอาหารและการกิน. กทม. แสงแดด. 2550.หน้า 33 ต่อมาเริ่มเป็นที่แพร่หลายออกนอกประเทศจีน ต่อมา มีผู้นำไปปลูกที่นิวซีแลนด์เมื่อ พ.ศ. 2449 และได้ปรับปรุงพันธุ์จนได้กีวีที่รสดีมากขึ้น จนกลายเป็นผู้ส่งออกกีวีรายใหญ่ที่สุด นอกจากนั้น นิวซีแลนด์ยังเปลี่ยนชื่อเรียกผลไม้ชนิดนี้จาก Chinese gooseberry เป็นกีวี ตามชื่อของนกกีวีที่เป็นสัญลักษณ์ของประเทศJack Turner เป็นคนที่เริ่มเรียกว่า "kiwifruit" เมื่อราว พ.ศ. 2505 ในประเทศไทยนำกีวีเข้ามาปลูกที่ดอยอ่างขาง และดอยขุนวาง จังหวัดเชียงใหม่

 ลักษณะทางพฤกษศาสตร์ 
กีวีเป็นไม้เลื้อย กิ่งและใบมีขนปกคลุม สีน้ำตาลแดง ใบเดี่ยว ดอกแยกเพศและแยกต้นกัน ดอกสีขาว ผลรีรูปไข่ มีขนเล็กๆปกคลุมทั่วผล เนื้อสีเขียว บางพันธุ์เนื้อสีเหลือง ชุ่มน้ำ รสเปรี้ยวอมหวาน เป็นผลไม้ที่เก็บไว้ได้นาน แต่มีความไวต่อเอทิลีน ถ้าเก็บกีวีดิบไว้ใกล้กับผลไม้ที่ปล่อยเอทิลีน เช่น กล้วย แอปเปิล จะสุกเร็วมาก ถ้าเก็บอย่างเหมาะสม จะเก็บได้นานถึงสองสัปดาห์

 การใช้ประโยชน์ 
กีวีกินได้ทั้งเป็นผลไม้สด และแปรรูปเช่น แช่แข็ง ผลไม้กระป๋อง กวน ตากแห้ง น้ำผลไม้และไวน์ ใช้แต่งหน้าเค้กและสลัด
# นกกระสาคอดำ
นกกระสาคอดำ  เป็นนกกระสาที่ตัวสูง คอยาว ตัวผู้ตาสีน้ำตาลแดง ปากยาวสีดำ คอและหัวสีดำเหลือบม่วง ลำตัวขาว มีสีดำที่ไหล่ตอนล่างของปีก ขณะบินจึงเห็นเป็นแถบสีดำกลางปีก หางดำ ขาสีแดง ตัวเมียหัวดำแต่ตาสีเหลือง พบตามแหล่งน้ำจืดต่าง ๆ หาดทรายและหาดโคลนริมทะเล ปัจจุบันในประเทศไทยพบน้อยมากจนอาจจะสูญพันธุ์แล้ว
# คุโด เมะกุมิ
เมะกุมิ ทะกะยะมะ หรือที่แฟนๆรู้จักกันดีในชื่อบนสังเวียนว่า เมะกุมิ คุโด (ญี่ปุ่น: 工藤めぐみ Kudou Megumi) เป็นนักมวยปล้ำหญิงชาวญี่ปุ่น มีชื่อเล่นว่า "คุโดเมะ" โดยเธอโด่งดังจากการปล้ำในสมาคม FMW (Frontier Martial-Arts Wrestling) ปัจจุบันรีไทร์แล้ว โดยปล้ำแมตช์สั่งลาในการเจอกับ "ชาร์ค ซึชิยะ" ในกติกาแบบฮาร์ดคอร์ ซึ่งเป็นแมตช์ที่เวทีล้อมรอบไปด้วยลวดหนามที่เต็มไปด้วยระเบิด นอกจากนี้ เธอยังเป็นผู้คิดค้นท่า "Kudome Valentine" หรือที่แฟนๆมวยปล้ำทางฝั่งอเมริการู้จักในชื่อ Vertebreaker ท่าไม้ตายของ Gregory Helms แห่ง WWE หรือ Da Gringo Killa ท่าไม้ตายของ Homicide แห่งสมาคม TNA

 In Wrestling 
 ท่าไม้ตาย
 Kudome Valentine / Kudo Driver (Back to back double underhook piledriver) – innovated
 ท่าประจำตัว
 Bridging Dragon suplex
 DDT
 Dragon sleeper
 Flying hip attack
 Ganso Bomb
 Kudome Driver (Kneeling head spike double underhook powerbomb)
 Northern Lights suplex
 Rear naked choke
 Running elbow smash
 Sitout double underhook powerbomb
 Thunder fire powerbomb
 Nicknames
 "Evil Princess"
 "Extreme Queen"
 เพลงเปิดตัว
 "I'd Die For You" by Bon Jovi
 "One Way Heart"

 สถิติต่างๆ 
 Frontier Martial Arts Wrestling
 WWA Women's World Champion (6 times)
 Independent World Women's Champion (4 สมัย)
# ภาษาโปรแกรมระดับสูง
ภาษาโปรแกรมระดับสูง หมายถึงภาษาโปรแกรมที่มีภาวะนามธรรมอย่างสูงจากรายละเอียดการทำงานของคอมพิวเตอร์ หากเปรียบเทียบกับภาษาโปรแกรมระดับต่ำแล้ว ภาษาโปรแกรมระดับสูงอาจมีองค์ประกอบเป็นภาษาธรรมชาติ ใช้งานง่ายกว่า ทำให้กระบวนการพัฒนาโปรแกรมตามข้อกำหนดเรียบง่ายกว่าและสามารถทำความเข้าใจได้ดีกว่า ระดับของภาวะนามธรรมที่ภาษาโปรแกรมจัดเตรียมไว้ให้ เป็นตัวกำหนดว่าภาษานั้นมี "ระดับสูง" มากน้อยแค่ไหน 

ภาษาโปรแกรมระดับสูงภาษาแรกที่ออกแบบขึ้นมาสำหรับคอมพิวเตอร์คือ ภาษาพลังคัลคึล (Plankalkül) สร้างโดย คอนรัด ทซูเซอ (Konrad Zuse) Giloi, Wolfgang, K. (1997). "Konrad Zuse's Plankalkül: The First High-Level "non von Neumann" Programming Language". IEEE Annals of the History of Computing, vol. 19, no. 2, pp. 17–24,  April-June, 1997. (abstract) อย่างไรก็ตาม ภาษานี้ไม่มีการพัฒนาให้เกิดผลในยุคของเขา และผลงานดั้งเดิมของเขาก็เป็นเอกเทศจากการพัฒนาอื่น ๆ
# สนามจันทร์ (แก้ความกำกวม)
สนามจันทร์ อาจหมายถึงสถานที่ต่อไปนี้
 พระราชวังสนามจันทร์ ตำบลพระปฐมเจดีย์ อำเภอเมือง จังหวัดนครปฐม
 พระที่นั่งสนามจันทร์ เป็นพระที่นั่งในพระบรมมหาราชวัง ตั้งอยู่ทางด้านตะวันตกของพระที่นั่งอมรินทรวินิจฉัย
 พระที่นั่งสนามจันทร์ เป็นพระที่นั่งภายในพระราชวังบวรสถานมงคล ปัจจุบันได้รื้อลงแล้ว
 มหาวิทยาลัยศิลปากร วิทยาเขตพระราชวังสนามจันทร์ วิทยาเขตหนึ่งของ มหาวิทยาลัยศิลปากร จังหวัดนครปฐม
 ที่หยุดรถไฟพระราชวังสนามจันทร์ ที่หยุดรถไฟหนึ่งของทางรถไฟสายใต้ ในพื้นที่จังหวัดนครปฐม